ΓΡΑΠΤΗ ΕΡΩΤΗΣΗ E-1775/97 υποβολή: Laura Gonzαlez Αlvarez (GUE/NGL), Honσrio Novo (GUE/NGL) και Carlos Carnero Gonzαlez (GUE/NGL) προς την Επιτροπή (27 Μαΐου 1997)

Θέμα: Διαπραγματεύσεις των συμφωνιών του San Andrιs της Μεξικανικής κυβέρνησης

Γνωρίζει η Επιτροπή ότι ο πρόεδρος Zedillo απέρριψε την πρόταση συνταγματικών μεταρρυθμίσεων στις οποίες κατέληξε η Επιτροπή Συμφιλίωσης και Ειρήνευσης (COCOPA);

Αντιλαμβάνεται η Επιτροπή ότι η αντιπρόταση της μεξικανικής κυβέρνησης στην πρόταση της COCOPA ενδέχεται να αποτελεί αθέτηση των συμφωνιών του San Andrιs που υπεγράφησαν από τον Εθνικοαπελευθερωτικό Στρατό των Ζαπατίστας (EZLN) και την ομοσπονδιακή κυβέρνηση, το Φεβρουάριο του 1996;

Σκοπεύει να χρησιμοποιήσει η Επιτροπή την επιρροή της προς τη μεξικανική κυβέρνηση προκειμένου να εφαρμόσει τις συμφωνίες του Προεδρείου των Δικαιωμάτων και της Πολιτισμικής Παράδοσης των Αυτοχθόνων στην εν εξελίξει διαπραγματευτική διαδικασία για την επίτευξη συμφωνίας μεταξύ ΕΕ και Μεξικού;

Μπορεί η Επιτροπή να αναφέρει τα προγράμματα που χρηματοδοτήθηκαν και αυτά που απερρίφθησαν από αυτά που οι οργανώσεις προστασίας των ανθρωπίνων δικαιωμάτων υπέβαλαν κατά το έτος 1996;

Μπορεί να αναφέρει η Επιτροπή ποιά κονδύλια διατίθενται για την υποστήριξη των οργανώσεων που εργάζονται για την προστασία των ανθρωπίνων δικαιωμάτων στο Μεξικό το 1997;

Απάντηση του κ. Marin εξ ονόματος της Επιτροπής (27 Ιουνίου 1997)

Η Επιτροπή, από την έναρξη της σύγκρουσης με τους Chiapas, την 1η Ιανουαρίου 1994, συνηγόρησε για μια ειρηνική λύση που θα γινόταν αντικείμενο διαπραγματεύσεων μεταξύ της κυβέρνησης και του EZLN η οποία θα επιτρέψει μια καλύτερη συνεκτίμηση της προβληματικής των αυτοχθόνων μεξικανικών πληθυσμών.

Όπως μπόρεσε να διαπιστώσει η αντιπροσωπεία του Κοινοβουλίου για τις σχέσεις με τις χώρες της Κεντρικής Αμερικής και το Μεξικό, κατά την επίσκεψή της τον Δεκέμβριο του 1995, η Επιτροπή χρηματοδότησε πολλά προγράμματα ανθρωπιστικής βοήθειας για να βοηθήσει τα θύματα της σύγκρουσης. Εξέφρασε επίσης προς τις μεξικανικές αρχές το ενδιαφέρον της για τη χρηματοδότηση, την κατάλληλη στιγμή, προγραμμάτων με κύριο στόχο την ανάπτυξη και την καλύτερη ένταξη των πληθυσμών του κράτους των Chiapas για να συμβάλει στην ειρηνευτική διαδικασία στην περιοχή.

Μια πρώτη σειρά συμφωνιών σχετικά με τα δικαιώματα και τις καλλιέργειες των ιθαγενών υπογράφηκε στο San Andrιs Larrainzar (Chiapas) στις 16 Φεβρουαρίου 1996. Η Επιτροπή, δεόντως πληροφορημένη για το περιεχόμενο αυτών των συμφωνιών, έλαβε επίσης υπό σημείωση με λύπη της, τις άκαρπες προσπάθειες της κοινοβουλευτικής επιτροπής που είχε αναλάβει την παρακολούθηση των ειρηνευτικών διαπραγματεύσεων στο κράτος των Chiapas (Cocopa) για να εκφράσει αυτές τις συμφωνίες σε νομοθεσία. Είναι σκόπιμο να ελπίζουμε ότι αυτή η διαδικασία θα γνωρίσει μια νέα ώθηση έπειτα από τις βουλευτικές εκλογές της 6ης του προσεχούς Ιουλίου.

Χωρίς να απομακρυνθεί από τη γραμμή που καθόρισε από την αρχή της σύγκρουσης, η Επιτροπή προτίθεται να συνεχίσει να παρακολουθεί με προσοχή την εξέλιξη της διεξαγόμενης διαδικασίας και να διατηρήσει τακτικές επαφές με τα μεσολαβητικά μέρη.

Όσον αφορά τα προγράμματα υπεράσπισης των δικαιωμάτων του ανθρώπου που αναφέρουν τα Αξιότιμα Μέλη του Κοινοβουλίου, τρία προγράμματα χρηματοδοτήθηκαν από την Επιτροπή κατά τη διάρκεια του έτους 1995 και δύο το 1996.

1995:

- πρόγραμμα Defensa integral de los derechos humanos προς όφελος του Centro de derechos humanos Fray Francisco de Vitoria O.P. AC (85.000 ECU) 7

- πρόγραμμα Capacitaciσn y promociσn en derechos humanos en algunos estados de Mιxico para ONGs y sectores de poblaciσn mαs vulnerables προς όφελος της Comisiσn de defensa y promociσn de los derechos humanos (34.500 ECU) 7

- πρόγραμμα «Producciσn de materiales impresos y audiovisuales para la educaciσn cνvica» προς όφελος της Academia mιxicana de derechos humanos (112.500 ECU).

1996:

- πρόγραμμα «Seminario internacional Europa-Mιxico sobre los derechos humanos» προς όφελος της cαmara de diputados - Comisiσn de derechos humanos (47.000 ECU) 7

- πρόγραμμα «Apoyo al primer coloquio iberoamericano sobre los retos y desafios del ombudsman» προς όφελος της Federaciσn Iberoamericana de defensores del Puablo, procuradores, comisionados y presidentes de comisiones pϊblicas de derechos humanos (20.000 ECU).

Δύο προγράμματα δεν τέθηκαν σε εφαρμογή:

- πρόγραμμα «Consolidaciσn del diαlogo e impulso del proceso de paz en Chiapas» προς όφελος της Comisiσn nacional de intermediaciσn (CONAI) (265.000 ECU) 7

- πρόγραμμα «Programa especial de educaciσn civica para crear las condiciones que permitan que las elecciones para gobernador del distrito federal sean limpias y confiables» προς όφελος της Academia Mιxicana de derechos humanos (340.000 ECU).

Η Επιτροπή διαθέτει, για τη Λατινική Αμερική, τρία κονδύλια του προϋπολογισμού για να στηρίξει δράσεις υπέρ των δικαιωμάτων του ανθρώπου και του εκδημοκρατισμού:

- Β7-703 «Διαδικασία εκδημοκρατισμού στη Λατινική Αμερική» 7

- Β7-7040 «Επιδοτήσεις για δραστηριότητες οργανώσεων που επιδιώκουν τους στόχους υπεράσπισης των δικαιωμάτων του ανθρώπου» 7

- Β7-707 «Στήριξη στα κέντρα αποκατάστασης για τα θύματα των βασανιστηρίων και για τις οργανώσεις που προσφέρουν συγκεκριμένη βοήθεια στα θύματα της παραβίασης των δικαιωμάτων του ανθρώπου».